Mount & Blade: Warband

**Mount & Blade: Warband** (літар. ) — кампутарная гульня ў жанры ролевай гульні, распрацаваная турэцкай кампаніяй «TaleWorlds». «Mount & Blade: Warband» зьяўляецца дадаткам да гульні Mount & Blade, якая выйшла ўвосені 2008 року.

Асноўным адрозьненьнем «Mount & Blade: Warband» ад арыгіналу зьяўляецца наяўнасьць шматкарыстальніцкай гульні й новая мапа Кальрадыі.

У расейскай лякалізацыі гульня атрымала назву «Mount & Blade: Эпоха Турниров» (). Афіцыйным выдаўцом гульні зьяўляецца Paradox Interactive. Лякалізацыяй і выдавецтвам у Расеі займаліся супольна Snowball Studios, 1С і Софт Клаб.

## Распрацоўка гульні
У ліпені 2009 году распрацоўнік «TaleWorlds» агалосілі пра пачатак адкрытага бэта-тэставаньня гульні. У лютым 2010 году тэставаньне стала публічным для ўладальнікаў ліцэнзійнага ключа.

## Гульнявы працэс

Гульня ў гэтым пляне не адроьзьніваецца ад папярэднай Mount & Blade.

## Асаблівасьці
Гульня зьяўляецца працягам аднакарыстальніцкай ролевай гульні «Mount & Blade». Як і яе папярэдніца, Mount & Blade: Warband вылучаецца асаблівай баявою сыстэмай, якая дазваляе гульцу езьдзіць і змагацца на кані, у сярэднявечную эпоху. Дзеяньне адбываецца ў псэўдасярэднявеччы, але фэнтэзійных элемэнтаў няма.

Новая ролевая сыстэма дазваляе гульцу стаць кіраўніком уласнага каралеўства, а таксама падараваць землі й прыймаць шляхотных рыцараў у якасьці сваіх васалаў. Цяпер гулец мае магчымасьць ажаніцца з лэдзі ці лордам (у залежнасьці ад полу вашага пэрсанажа).

У гульні была перапрацаваная баёвая сыстэма, у выключнасьці, сыстэма парыраваньня і блакаваньня шчытом стала больш дынамічнай. Кідальную зброю можна выкарыстоўваць у блізкім баі, а таксама падбіраць любыя выкарыстаныя снарады. Некаторыя кшталты ўдараў халоднай зброяй абараняюць ад люстраных удараў праціўніка.

У гульні зьяўвілася новая фракцыя — Саранідзкі Султанат, які стаў зьбіральным вобразам арабскіх краінаў.

Гульнявы штучны інтэлект стаў больш карэктна ўзаемадзейнічаць з навакольным атачэньнем, а таксама весьці сябе больш асэнсавана ў залежнасьці ад сытуацыі на полі бою. У атрадаў зьявілася мараль, з-за нізкіх паказчыкаў якой яны могуць бегчы з поля бою ці дэзэртаваць з войска. Дыплчматыя фракцыяў стала больш разгалінаванай. Таксама кіраўнікі краінаў могуць выганяць няўгодных ім васалаў і адбіраць у іх маёмасьць, але й васалы самі могуць мяняць сюзэрэнаў, калі іх нешта не задавальняе.

## Шматкарыстальніцкі рэжым
У Mount & Blade: Warband прысутнічае шматкарыстальніцкі рэжым, які падтрымлівае гульню да 64 гульцоў на адной мапе. Урэшце, практычна адразу пасьля рэлізу зьявіліся мадыфікацыі, якія пашыраюць максымальную колькасьць гульцоў аж да 200.

Сярод рэжымаў гульні:

* Заваяваньне;
* Бітва;
* Захоп сьцяга;
* Захоп;
* Камандны бой да сьмерці;
* Бой да сьмерці;
* Дуэль;
* Аблога.

У гэтых сутычках можна зарабіць грошы й купіць новы рыштунак для свайго героя. У шматкарыстальніцкай гульні існуюць кланы, праводзяцца турніры.

## Гульнявы рухавічок
Па параўнаньні з арыгіналам, у гульні рэалізаваная тэхналёгія HDR і паўнаэкраннае згладжваньне (FSAA), а гэтаксама павысілася дэталізацыя пэрсанажаў, брані ды зброі.  Зьявіліся новыя анімацыі бою, зробленыя пры дамапозе мэтаду motion capture.

«Кавалерыйская» RPG Mount & Blade сабрала вакол сябе згуртаваную армію прыхільнікаў. Карыстаючыся незашыфраванымі рэсурсамі, яны стварылі мноства сур’ёзных мадыфікацыяў — ґлябальных надбудоў і асобных сусьветаў са сваімі мапамі ды фракцыямі.

## Крыніцы

## Вонкавыя спасылкі

* https://www.taleworlds.com/en/Games/Warband

### Відэа па гульні

* 
* 
* 

Катэгорыя:Mount & Blade
Катэгорыя:Ролевыя баевікі
Катэгорыя:Кампутарныя гульні 2010 году
Катэгорыя:Кампутарныя гульні, распрацаваныя ў Турэччыне
Катэгорыя:Кампутарныя гульні з адкрытым сусьветам
Катэгорыя:Кампутарныя гульні з трохмернай графікай
Катэгорыя:Гульні пад Windows